ป้ายกำกับสินค้าบางอย่างในอเมริกาเตือนผู้ใช้แบบคาดไม่ถึง
หน่วยงานชื่อ Michigan Lawsuit Abuse Watch รวบรวมและเผยแพร่ป้ายฉลากสินค้าทำนองดูถูกสติปัญญาคนใช้ทุกปี
สว่านไฟฟ้าที่ขายในร้านผลิตภัณฑ์ก่อสร้างเตือนว่า: สว่านนี้ไม่ได้มีไว้เพื่อใช้ในงานทันตกรรม !!! เทอร์โมมิเตอร์วัดอุณหภูมิคนไข้มีคำสั่งกำกับว่า: เมื่อใช้วัดอุณหภูมิทางทวารหนักแล้วไม่ควรนำมาใช้อีกครั้งทางปาก.... รถเข็นสำหรับเด็กนั่ง หรือ Baby Stroller มีข้อความเตือนผู้ปกครองว่า: ควรนำเด็กออกจากรถก่อนที่จะพับเก็บ หรือสินค้าสำหรับนักตกปลาที่เป็นเบ็ดสามขอ ผลิตภัณฑ์นี้เตือนใจผู้ใช้ว่า: อันตราย !! หากกลืนกินเข้าไป (สำหรับคน ไม่ใช่ปลา) เครื่องปั่นอาหารในครัว บอกผู้ใช้อย่างหวังดีว่า: ไม่ควรเขี่ยอาหารออกจากใบมีดในขณะที่ผลิตภัณฑ์กำลังทำงานอยู่ และเตารีดสำหรับใช้งานตามบ้านกำชับผู้ใช้ว่า: ไม่ควรนำเตารีดนี้ไปรีดเสื้อผ้าขณะที่ยังสวมใส่อยู่… เป็นต้น เป็นที่เข้าใจได้ว่า คำเตือนแบบที่ผู้ใช้สินค้าคาดไม่ถึงเหล่านี้มีขึ้นเพื่อป้องกันความรับผิดทางกฏหมาย หากมีการนำสินค้าไปใช้อย่างไม่ถูกทาง